ПРЕСИНФОРМАЦИЯ
ОУ „Васил Левски“ – с. Голям извор, общ. Тетевен, обл. Ловеч  откри модерен STEM кабинет едно събитие, което бележи важна стъпка в развитието на нашето училище и в стремежа ни да осигурим качествено, модерно и ориентирано към бъдещето образование.
На 15 юни 2026 г. в ОУ „Васил Левски“ – с. Голям извор тържествено бе открит новият STEM кабинет с направления „Природни науки“ и „Дизайн и 3D прототипиране“. Днес откриваме не просто ново пространство, оборудвано със съвременни технологии. Откриваме среда, в която знанието ще се превръща в практически опит, любопитството ще намира своите отговори, а талантът и креативността на нашите ученици ще получават възможност за изява и развитие. 
В динамичния свят, в който живеем, образованието има ключова роля за подготовката на младите хора за професиите на бъдещето. STEM обучението насърчава критичното мислене, уменията за работа в екип, иновативния подход и способността за решаване на реални проблеми – качества, които са изключително ценни както днес, така и утре.
Центърът е изграден по проект, финансиран по Националния план за възстановяване и устойчивост, с обща стойност 92 952,25 евро, като създава съвременна образователна среда, която насърчава практическото обучение, творческото мислене, изследователския подход и развитието на дигиталните компетентности на учениците.
Новоизградените STEM пространства са оборудвани с модерни технологии и специализирана техника, които предоставят възможност за интерактивно обучение, експериментиране, моделиране и работа по реални практически задачи. Учениците ще развиват знания и умения в областта на природните науки, инженерното мислене, дизайна и триизмерното моделиране в среда, отговаряща на съвременните образователни стандарти.
На официалното откриване присъстваха представители на Община Тетевен, кмет на Кметство с. Голям извор,  директори на основни училища от община Тетевен, образователни партньори, родители, учители и гости, които споделиха удовлетворението си от реализирането на този значим проект за училището и местната общност.
Реализирането на този проект е резултат от усилията, професионализма и отдадеността на много хора. Изказвам своята искрена благодарност към всички, които допринесоха за създаването на този център, към партньорите на училището, към педагогическите специалисти и служителите, които работиха с ентусиазъм и отговорност за осъществяването на тази значима инициатива.
Този STEM център е създаден преди всичко за вас. Използвайте го с любознателност, смелост и вдъхновение. Не се страхувайте да експериментирате, да задавате въпроси и да търсите нови решения. Именно тук може да се родят идеите, които ще променят бъдещето.
Убедена съм, че това пространство ще се превърне в средище на знания, творчество и успехи, с които всички ще се гордеем.

